钦定古今图书集成/方舆汇编/边裔典/第042卷 > 君子国
## 钦定古今图书集成/方舆汇编/边裔典/第042卷 > 君子国

图考

按《山海经海外东经》：“君子国，衣冠带剑食兽，使二大
虎在旁。其人好让不争。有薰华草，朝生夕死。一曰在
肝榆之尸北。”

《大荒东经》“大荒之中，有东口之山，有君子之国，其人
衣冠带剑。”

〈注〉“亦使虎豹好谦让”也。

按：《博物志》：“君子国，人衣冠带剑，使两虎，民衣野丝，好
礼让，不争。土千里，多薰华之草，民多疾风气，故人不
蕃息。好让，故为君子国。”

按《琅嬛记》：“君子国有凤凰岭，出天狗，一名胎詹。女仙
与族雪道君各以玉膏炼成上药，以相馈遗